На основу члана 40. став 1. тачка 48) и члана 167. став 1. Статута општине Дољевац („Службени лист Града Ниша“, број: 127/18, 91/19 и 22/21) и члана 3., 4. и 5. Одлуке о оснивању Савета за међунационалне односе у општини Дољевац („Службени лист Града Ниша“, број: 9/11),

Скупштина општине Дољевац, на седници одржаној дана 12. фебруара 2024. године, донела је

РЕШЕЊЕ

О ИЗБОРУ САВЕТА ЗА МЕЂУНАЦИОНАЛНЕ ОДНОСЕ

I

У Савет за међунационалне односе у општини Дољевац, изабрани су:

Из реда представника српске националности:

1. Јовица Пешић, руководилац Одељења за привреду и финансије

Општинске управе општине Дољевац;

1. Милица Митић, руководилац Одељења за општу управу и

ванпривредне делатности Општинске управе општине Дољевац и

1. Јелена Јанковић, запослена на пословима Службе пружања бесплатне

правне помоћи у Одељењу за привреду и финансије Општинске управе општине Дољевац.

Из реда представника националне мањине Ромске заједнице:

1. Агушевић Ивица из Орљана и

2. Горан Усаиновић из Шарлинца.

II

Мандат изабраних чланова траје 3 године и тече од тренутка избора у Скупштини општине Дољевац.

III

Задаци Савета су: разматрање питања о остваривању, заштити и унапређењу националне равноправности у општини, посебно у области културе, образовања, информисања и службене употребе језика и писма; учествовање у утврђивању општинских Планова и Програма који су од значаја за остваривање националне равноправности; анализирање постојања било којег вида националне неравноправности у образовном процесу; разматрање постојања било којег вида економске неравноправности на етничкој основи, а посебно разматрање положаја и проблема вишеструко дискриминисаних група; предузимање одговарајућих активности с циљем подстицања међуетничке и међуверске толеранције и промовисање међусобног разумевања и добрих односа међу свим заједницама које живе у општини, као и обављање других послова у вези са заштитом националих и етничких заједница на територији општине.

IV

Решење ступа на снагу осам дана од дана објављивања у „Службеном листу Града Ниша“.

Број: 90-3

Дољевац, 12.02.2024. године

СКУПШТИНА ОПШТИНЕ ДОЉЕВАЦ

ПРЕДСЕДНИК

Дејан Смиљковић